ព័ត៌មានសំខាន់ៗ

ស្តីពី

តម្លៃនិងនីតិវិធី​ណែនាំថ្មីៗដើម្បីធ្វើទេសន្តរប្រវេសន៍ការងារនៅថៃ ១៥/០៩/២០១៤

ដើម្បីទទួលបានភាពស្របច្បាប់សម្រាប់ធ្វើការងារនៅប្រទេសថៃ លោកអ្នកអាចទៅធ្វើឯកសារដែល​លោកអ្នក​ត្រូវការ នៅឯ​មជ្ឈមណ្ឌល​ច្រកចេញចូលតែមួយ​ បាន​។

នៅកម្ពុជា បច្ចុប្បន្នមានមជ្ឈមណ្ឌល​ច្រកចេញចូលតែមួយ បួនកន្លែងគឺនៅៈ

* ប៉ោយប៉ែត ខេត្តបន្ទាយមានជ័យ
* ព្រំ ខេត្តប៉ៃលិន
* អូស្មាច់ ខេត្តឧត្តមានជ័យ
* ចាំយាម ខេត្តកោះកុង

ដើម្បីធ្វើឯកសារស្របច្បាប់នេះបាន លោកអ្នកត្រូវៈ

* បង្ហាញកាតសម្គាល់ខ្លួនដែលមិនមែនជាជនជាតិថៃ ឬ/និងកិច្ចសន្យាការងារ ឬ/និងបណ្ណ័បញ្ជាក់​អត្តសញ្ញាណ (CI) ឬ/និងឯកសារផ្សេងៗទៀតដេលបង្ហាញថាអ្នកបានធ្វើ និងអ្នកកំពុងធ្វើការងារនៅប្រទេសថៃ ។
* បង់ថ្លៃសេវាៈ ថ្លៃលិខិតឆ្លងដែន​៤ដុល្លា ថ្លៃទិដ្ឋាការ​២០ដុល្លា ថ្លៃបណ្ណ័អនុញ្ញាតការងារ​១០ដុល្លា ថ្លៃ​ធ្វើកាតពលករកម្ពុជាធ្វើការងារក្រៅប្រទេស​១០ដុល្លា​និង**រងចាំរយៈពេល២០ថ្ងៃ​នៃថ្ងៃធ្វើការ។**

**លោកអ្នកនឹងទទួលបានឯកសារសំខាន់បីៈ**

* + កាតពលករកម្ពុជាធ្វើការងារក្រៅប្រទេស
	+ លិខិតឆ្លងដែន​ មានទិដ្ឋាការការងារ
	+ បណ្ណ័អនុញ្ញាតការងារ​

**នៅពេលលោកអ្នកមានឯកសារទាំងអស់នេះហើយ លោកអ្នកអាចធ្វើទេសន្តរប្រវេសន៍ការងារ និងធ្វើការងារស្បបច្បាប់នៅប្រទេសថៃ ។​**

***លោកអ្នកនឹងទទួលបានការគាំទ្រពីមូលនិធិសន្តិសុខសង្គម (ចូរពិនិត្យថាតើនិយោជករបស់​លោកអ្នក អនុវត្តត្រឹមត្រូវតាមច្បាប់ និងបែងចែកចំណែកនៃការចូលរួមវិភាគទានត្រឹមត្រូវសម្រាប់លោកអ្នកដែរ​ឬទេ)​ ហើយលោកអ្នកក៏មានសិទ្ធិអាចផ្លាស់ប្តូរការងារ​ដោយពន្យល់ពីមូលហេតុនៃការផ្លាស់ប្តូរ ។​***

**\**លោកអ្នកក៏អាចទាក់ទងទីភ្នាក់ងារជ្រើសរើសឯកជនដើម្បីរៀបចំឯកសារស្វែងរកការងារក្រៅប្រទេសសម្រាប់លោកអ្នកបានដែរ តែគេតម្រូវឱ្យលោកអ្នកបង់លុយ ។​ សូមពិនិត្យឱ្យបានច្បាស់លាស់អំពី​ទីភ្នាក់ងារ​ជ្រើសរើសឯកជនថាតើគេមានអជ្ញាបណ្ណ័ត្រឹមត្រូវ និង គួរជាទីទុកចិត្តដែរឬទេ​។​***

**បើលោកអ្នកកំពុងធ្វើការនៅប្រទេសថៃ ជាពលករមិនមានឯកសារស្របច្បាប់ លោកអ្នក ក៏អាចចុះ​បញ្ជីនៅមជ្ឈមណ្ឌលច្រក​ចេញចូលតែមួយនៅប្រទេសថៃបានដែរ** ។

នៅប្រទេសថៃមានច្រកចេញចូលតែមួយចំនួន៨៣កន្លែង នៅទូទាំង៧៧ខេត្ត ។​ ​រយៈពេលនៃការ​ចុះបញ្ជី​គឺរហូតដល់ថ្ងៃទី៣១​ ខែតុលា ឆ្នាំ២០១៤ និងឯកសារដែលលោកអ្នកទទួលបាន នឹងមាន​សុពលភាព​រហូតដល់ថ្ងៃទី៣១ ខែមិនា​​ឆ្នាំ២០១៥ ។​

ដើម្បីធ្វើឯកសារស្របច្បាប់នេះបាន លោកអ្នកត្រូវបង្ហាញៈ

* កិច្ចសន្យាការងារ ឬ/និងបណ្ណ័អនុញ្ញាតការងារ ឬ/និងកាតសម្គាល់ខ្លួនមិនមែនជាជនជាតិថៃ
* ត្រូវពិនិត្យឈាម និងវិភាគទឹកនោម ។​ ការពិនិត្យ និងវិភាគទឹកនោម គឺដើម្បី​រក​សារជាតិ​ញៀណ​មេតំហ្វេតាមីន មានផ្ទៃពោះ និងមានជម្ងឺកាមរោគ ។​
* ថ្លៃសេវាចុះបញ្ជីៈ ១៣០៥បាត (សម្រាប់អ្នករស់នៅក្នុងបន្ទុកដែលកំពុងរស់នៅប្រទេសថៃ​ថ្លៃ១០៨០បាតបន្ថែមទៀត)​

លោកអ្នកនឹងទទួលបានៈ

* បណ្ណ័អនុញ្ញាតការងារបណ្តោះអសន្ត (៦០ថ្ងៃ)​ ហើយបណ្ណ័នេះនឹងពន្យាដោយ​ស្វ័យប្រវត្តិរហូតដល់​ថ្ងៃទី៣១ ខែមិនា ឆ្នាំ២០១៥ (មិនចាំបាច់បង់លុយបន្ថែម ឬត្រូវត្រឡប់ទៅកាន់ច្រកចេញចូល តែមួយម្តងទៀតឡើយសម្រាប់ការពន្យានេះឡើយ)
* ធានារ៉ាប់រងសុខភាពមានរយៈពេល៣ខែ (ត្រូវបងប្រាក់បន្ថែមសម្រាប់ការពន្យា)
* កាតសម្គាល់ខ្លួន

ទទួលបានឯកសារទាំងអស់នេះ លោកអ្នកអាចធ្វើការងារស្របច្បាប់នៅប្រទេសថៃបានត្រឹម​តែរហូតដល់ ថ្ងៃទី៣១ ខែមិនា ឆ្នាំ២០១៥ប៉ុណ្ណោះ ។​ ប្រសិនបើលោកអ្នកវិលត្រឡប់មកកម្ពុជាវិញ លោកអ្នកអាច​ទៅកាន់ច្រកចេញចូលតែមួយនៅកម្ពុជា ដើម្បីធ្វើលិខិតឆ្លងដែន ​ដោយបង្ហាញឯកសារ​នៃការចុះ​បញ្ជីនៅប្រទេសថៃសម្រាប់ការធ្វើការងារបណ្តោះរបស់អ្នកដល់មន្រ្តីច្រកចេញចូលតែមួយ ។​

បទបញ្ញតិទាំងអស់នេះអាចផ្លាស់ប្តូរក្នុងខែខាងមុខ ។​ កម្មវិធីប្រយុទ្ធប្រឆាំងអំពើជួញដូរមនុស្ស នឹងរក្សាការជូនដំណឹងនៃការផ្លាស់ប្តូរការធ្វើទេសន្តរប្រវេសន៍ការងារ​ដល់លោកអ្នកប្រសិនបើមាន ។​